Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32018M8809. Il-EUR-Lex hu l-aċċess fuq l-internet għal-liġi Ewropea. Ir-Regolament (KEE) Nru 1768/92 jippermetti l-ħruġ ta' ċertifikat ta' protezzjoni supplementari li permezz tiegħu l-perjodu li jkun għadda bejn id-data li fiha tkun tressqet l-applikazzjoni għal privattiva bażika u d-data tal-ewwel awtorizzazzjoni tal-marketing fiż-ŻEE jkun inqas minn ħames snin. Dan ir-riżultat mhuwiex affettwat mill-fatt li d-Deċiżjoni tal-Kumitat Konġunt li tinkorpora r-Regolament (KE) Nru 1901/2006 u r-Regolament (KE) Nru 469/2009 fil-Ftehim taż-ŻEE ma tkunx daħlet fis-seħħ. Fil-Kawża E-1/17, Konkurrenten.no AS vs l-Awtorità ta' Sorveljanza tal-EFTA - APPLIKAZZJONI skont it-tieni subparagrafu tal-Artikolu 36 tal-Ftehim bejn l-Istati tal-EFTA dwar l-Istabbiliment ta' Awtorità ta' Sorveljanza u Qorti tal-Ġustizzja għall-annullament tad-Deċiżjoni Nru 179/15/COL tal-Awtorità ta' Sorveljanza tal-EFTA tas-7 ta' Mejju 2015 li tagħlaq investigazzjoni formali dwar l-għajnuna mill-Istat mogħtija lil Nettbuss Sør AS, li kienet ippubblikata fis-Suppliment taż-ŻEE nru 59/1 tal-Ġurnal Uffiċjali fis-27 ta' Ottubru 2016, il-Qorti, magħmula minn, Carl Baudenbacher, il-President, Per Christiansen (Imħallef-Relatur) u Páll Hreinsson, Imħallfin, tat ordni tat-22 ta' Diċembru 2017, li l-parti dispożitiva tagħha hija kif ġej: L-applikazzjoni ġiet miċħuda bħala inammissibbli. Konkurrenten.no AS għandha tħallas l-ispejjeż tagħha, u l-ispejjeż imġarrba mill-Awtorità ta' Sorveljanza tal-EFTA, il-Kontea ta' Aust-Agder u Nettbuss AS. Ir-Renju tan-Norveġja jħallas l-ispejjeż tiegħu. Dan l-avviż jikkonċerna l-impriżi li ġejjin: Saxo Bank A/S ("Saxo Bank", id-Danimarka). Geely takkwista, fis-sens tal-Artikolu 3(1)(b) tar-Regolament dwar l-Għaqdiet il-kontroll uniku ta' Saxo Bank. Il-konċentrazzjoni hija mwettqa permezz ta' xiri ta' ishma. L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja tiġi dejjem speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Oleificio Sociale Cooperativo di Canino (Il-Koperattiva Soċjali tal-Imtieħen taż-Żejt ta' Canino) li tinsab reġistrata f'Nru 48 Via Montalto, 01011 Canino (VT), Italja. Il-koperattiva hija magħmula minn produtturi u hija intitolata tippreżenta applikazzjoni għal emenda skont l-Artikolu 13(1) tad-Digriet tal-Ministeru għall-Politika tal-Agrikoltura, Alimentari u Forestali Nru 12511 tal-14 ta' Ottubru 2013. Deskrizzjoni tal-prodott Prova tal-oriġini Metodu ta' produzzjoni Oħrajn: Il-kelma "kontrollata" ġiet sostitwita bil-kelma aktar korretta "protetta". Iddaħħal artiklu speċifiku dwar il-prova tal-oriġini, hekk kif dan ma kienx preżenti fl-ispeċifikazzjoni attwali. Iddaħħal artiklu speċifiku dwar ir-rabta, hekk kif dan ma kienx preżenti fl-ispeċifikazzjoni attwali. Iddaħħlet il-possibbiltà li jintużaw kontenituri taċ-ċeramika għall-kummerċjalizzazzjoni. L-artikli tal-ispeċifikazzjoni ġew numerati mill-ġdid. Emenda fl-ispeċifikazzjoni tal-prodott ta' DOP jew ta' IĠP irreġistrata biex tiġi kkwalifikata bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li ma teħtieġ l-ebda emenda fid-Dokument Uniku ppubblikat. Emenda fl-ispeċifikazzjoni tal-prodott ta' DOP jew ta' IĠP irreġistrata biex tiġi kkwalifikata bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li teħtieġ emenda fid-Dokument Uniku ppubblikat. Emenda fl-ispeċifikazzjoni tal-prodott ta' DOP jew ta' IĠP irreġistrata biex tiġi kkwalifikata bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li għaliha ma ġiex ippubblikat Dokument Uniku (jew l-ekwivalenti). Emenda fl-ispeċifikazzjoni tal-prodott ta' Speċjalità Tradizzjonali Garantita (STG) rreġistrata biex tiġi kkwalifikata bħala minuri skont ir-raba' subparagrafu tal-Artikolu 53(2) tar-Regolament (UE) Nru 1151/2012. Qed jiġi propost li jitneħħa l-paragrafu dwar id-distanzi tat-tħawwil, il-metodi tat-tkabbir u dawk taż-żbir. Jitħassar il-paragrafu li ġej: "Id-distanzi tat-tħawwil u l-metodi tat-tkabbir u taż-żbir iridu jkunu dawk li jintużaw ġeneralment jew metodi li ma jaffettwawx il-karatteristiċi taż-żebbuġ u taż-żejt." Din l-emenda hija ġġustifikata minħabba li din il-frażi hija ġenerika u ma fiha ebda speċifikazzjoni ta' dettall rigward id-distanzi tat-tħawwil, il-metodi tat-tkabbir u dawk taż-żbir u għaldaqstant ma żżid xejn fl-ispeċifikazzjoni tal-produzzjoni. Din l-emenda tikkwalifika bħala minuri minħabba li t-tneħħija tagħha ma tbiddilx il-metodi tat-tkabbir u dawk taż-żbir iżda sservi biex titħaffef l-ispeċifikazzjoni tal-prodott. In-numru massimu ta' pjanti għal kull ettaru fl-imsaġar taż-żebbuġ żdied minn 300 għal 700. Għalhekk minflok il-formulazzjoni attwali: "B'mod partikolari, minbarra l-forom tradizzjonali l-oħra ta' tkabbir, fejn imħalltin ma' msaġar taż-żebbuġ b'densità ta' tħawwil sa 60 siġra għal kull ettaru, huma permessi wkoll forom oħra ta' tkabbir għat-tħawwil tal-imsaġar taż-żebbuġ speċjalizzati b'densità ta' tħawwil sa 300 pjanta għal kull ettaru." Inkiteb li ġej: "B'mod partikolari, minbarra l-forom tradizzjonali l-oħra ta' tkabbir, fejn imħalltin ma' msaġar taż-żebbuġ b'densità ta' tħawwil sa 60 siġra għal kull ettaru, huma permessi wkoll forom oħra ta' tkabbir għat-tħawwil tal-imsaġar taż-żebbuġ speċjalizzati b'densità ta' tħawwil sa 700 pjanta għal kull ettaru." Din l-emenda ġejja mill-bżonn li t-tkabbir taż-żebbuġ fiż-żona definita jiġi aġġustat biex issir ġestjoni iktar professjonali li tippermetti li tgħaqqad it-tradizzjoni mal-profitt fl-azjendi tat-tkabbir taż-żebbuġ. Snin ta' ttestjar urew li fit-territorju tad-DOP, meta wieħed iqis il-varjetajiet ta' żebbuġ użati, densità ta' 700 pjanta għal kull ettaru hija biżżejjed biex jinżammu l-karatteristiċi kimiċi-fiżiċi u organolettiċi tal-prodott stabbiliti fl-ispeċifikazzjoni tal-prodott, u biex fl-istess ħin jitnaqqsu l-ispejjeż tal-ġestjoni tat-tħawwil li jippermetti lill-azjendi agrikoli jerġgħu lura għall-profittabbiltà. Il-produzzjoni massima għal kull ettaru żdiedet minn 9 għal 12-il tunnellata għal kull ettaru, u ġiet stabbilita l-produzzjoni massima fl-imsaġar relatati jew imħallta. Għalhekk minflok il-formulazzjoni attwali: "Il-produzzjoni massima ta' żebbuġ għal kull ettaru ma tistax taqbeż id-9 000 kg fl-imsaġar speċjalizzati." Inkiteb li ġej: "Il-produzzjoni massima ta' żebbuġ għal kull ettaru ma tistax taqbeż it-12-il tunnellata fl-imsaġar taż-żebbuġ speċjalizzati, mentri fl-imsaġar imħallta, il-produzzjoni massima ta' żebbuġ għal kull siġra ma tistax taqbeż 0,15-il tunnellata." Iż-żieda fil-produzzjoni massima għal kull ettaru għal 12-il tunnellata hija dovuta għaż-żieda fin-numru massimu ta' siġar għal kull ettaru. Barra minn hekk, matul is-snin deher li l-produzzjoni massima prevista fl-ispeċifikazzjoni kienet sottovalutata peress li kienet meqjusa bħala valur medju li ma jqisx li xi kultivars imkabbrin fiż-żona jiffurmaw siġar pjuttost kbar, robusti u suġġetti għall-fenomenu tal-alternanza tal-produzzjoni. Dan iwassal biex il-produzzjoni għal sena, jew għal iktar minn sena, tibqa' pjuttost baxxa, imbagħad ikun hemm sena li fiha r-riżervi akkumulati jimbuttaw il-produzzjoni għal livelli pjuttost għoljin. Barra minn hekk, għall-imsaġar taż-żebbuġ imħalltin, ġiet speċifikata l-produzzjoni massima għal kull siġra, sabiex jiġi evitat li l-kalkoli jsiru skont iż-żona attwali fejn jitkabbar iż-żebbuġ. L-emendi deskritti hawn fuq jitqiesu bħala minuri minħabba li ma jirreferux għall-karatteristiċi essenzjali tal-prodott u ma jissemmew f'ebda waħda mill-ipoteżijiet elenkati fl-Artikolu 53(2) tar-Regolament. Id-data tal-bidu tal-ġbir ġiet antiċipata. Għalhekk minflok il-formulazzjoni attwali: "Il-ġbir taż-żebbuġ isir bejn l-10 ta' Ottubru u l-15 ta' Jannar ta' kull sena ta' kummerċ" Inkiteb li ġej: "Il-ġbir taż-żebbuġ isir bejn l-1 ta' Ottubru u l-31 ta' Diċembru ta' kull sena ta' kummerċ." It-tressiq lura tal-ġbir taż-żebbuġ huwa dovut għal diversi fatturi. L-ewwel nett, minħabba fatturi ambjentali - klimatiċi li jwasslu għal maturazzjoni bikrija. Barra minn hekk, mil-lat agronomiku huwa magħruf li l-kwalità taż-żejt tkun aħjar jekk il-ġbir isir iktar kmieni. Fl-aħħar nett, dan ikun tajjeb ukoll għas-saħħa tas-siġar, hekk kif id-danni kwantitattivi u kwalifikattivi fuqhom min-nemus ikunu inqas fil-każ ta' ġbir bikri. L-emenda ta' hawn fuq titqies minuri kif previst fl-Artikolu 53(2) tar-Regolament. Tneħħew l-aħħar żewġ paragrafi minħabba li ma għadhomx konformi mal-leġiżlazzjoni u minħabba li l-kontrolli ta' konformità skont l-ispeċifikazzjoni tal-prodott isiru mill-awtorità pubblika maħtura skont ir-Regolament (UE) Nru 1151/12. Il-paragrafi li ġejjin huma dawk li tħassru: "Iż-żebbuġ jeħtieġ jiġi ddikjarat skont il-proċeduri stabbiliti bid-Digriet Ministerjali Nru 573, tal-4 ta' Novembru 1993, dwar ir-regoli għall-implementazzjoni tal-Liġi Nru 169 tal-5 ta' Frar 1992, fi ħdan iż-żmien massimu għat-twettiq ta' ġbir f'daqqa. Madankollu, matul il-ġbir huwa permess jintalab ċertifikat proviżorju għall-prodott diġà miksub billi jiġu pprovduti d-dokumenti meħtieġa u jingħataw id-dettalji tal-operazzjoni fid-dikjarazzjoni finali tal-produzzjoni." Ġew enumerati mill-ġdid l-Artikoli tal-ispeċifikazzjoni tal-prodott, peress li ddaħħlu Artikoli li ma jidhrux fl-ispeċifikazzjonijiet attwali. Il-kelma "kontrollata" ġiet sostitwita bil-kelma aktar korretta "protetta". Iddaħħal artiklu speċifiku dwar il-prova tal-oriġini, hekk kif ma kienx preżenti fl-ispeċifikazzjoni attwali. Kull fażi tal-proċess tal-produzzjoni tiġi mmonitorjata billi jiġi ddokumentat kull element li jiddaħħal u kull prodott li joħroġ. Permezz tal-annotazzjoni f'listi apposta għall-produtturi taż-żebbuġ (azjendi agrikoli), għal dawk li jagħsru ż-żebbuġ, u għal dawk li jippakkjawh, ġestiti mill-korp ta' spezzjoni, it-traċċabbiltà tal-prodott hija garantita. Il-persuni kollha, fiżiċi jew ġuridiċi, mniżżla fil-listi kkonċernati, se jkunu soġġetti għall-kontroll mill-Entità ta' Kontroll, skont kif previst mill-ispeċifikazzjoni tal-prodott u mill-pjan ta' kontroll relatat." Ġie introdott artikolu speċifiku dwar ir-rabta, li mhux preżenti fl-ispeċifikazzjoni attwali iżda li tinsab fit-taqsira mibgħuta lill-Kummissjoni. Il-kultivazzjoni tas-siġar taż-żebbuġ fiż-żona inkwistjoni, li kienet il-benniena taċ-ċiviltà Etruska, tmur lura sew fl-imgħoddi. Hawnhekk is-siġra taż-żebbuġ tikber waħidha, tant li dan ta lok għal ċerti toponimi li għadhom jintużaw sal-lum, bħal "Poggio Olivastro". Bħalma jixhdu t-tpinġijiet fuq il-vażuni u l-affreski fl-oqbra, l-Etruski kienu diġà jiġbru ż-żebbuġ billi jwaqqgħuh mill-friegħi bi bsaten twal u jħalluh jinżel magħhom. Is-siġar taż-żebbuġ li għandhom mijiet ta' snin, tant kbar u maestużi bħal dawk tal-ballut, jixhdu t-tradizzjoni antika tal-popolazzjoni lokali għall-kultura taż-żebbuġ u bil-kulur aħdar fiddien tagħhom jikkaratterizzaw il-pajsaġġ mimli għoljiet ħelwin. Iktar qribna fiż-żmien, it-territorju ta' Canino kien parti mill-proprjetà tal-Prinċep Torlonia sal-ħamsinijiet meta, bir-riforma tal-art, din ingħatat lill-bdiewa. Bl-introduzzjoni tar-riforma agrarja, it-tkabbir taż-żebbuġ seta' jespandi b'mod qawwi; fil-fatt, fi ftit żmien l-art għerja ta' dan l-estejt inbidlet f'medda wiesgħa ħadrana ta' msaġar ġodda taż-żebbuġ. Sussegwentement, fis-sittinijiet bdiet l-iżvolta fit-tkabbir taż-żebbuġ bl-introduzzjoni tat-tkabbir intensiv speċjalizzat tal-imsaġar taż-żebbuġ. F'Canino biss tħawlu 694 ettaru ta' msaġar taż-żebbuġ. Fl-1965, fuq l-inizjattiva ta' Ente Maremma, l-awtorità għar-riforma tal-art lokali, ġiet promossa u maħluqa l-Koperattiva Soċjali tal-Imtieħen taż-Żejt ta' Canino. Illum hemm madwar 1 140 membru li jagħmel parti minn din il-koperattiva, li flimkien jipproduċu iktar minn 60 % tal-produzzjoni totali fiż-żona. Canino, il-benniena taċ-ċiviltà Etruska, taf il-fama tagħha lis-siġra taż-żebbuġ li minn dejjem kienet parti fundamentali mill-ekonomija tagħha. Canino, villaġġ żgħir ta' oriġini Etruska, kien jagħmel parti mill-Istati tal-Knisja fil-Medju Evu. Dan imbagħad għadda taħt id-dominju tad-Dukat ta' Castro. Fl-1808, meta reġa' kien fil-pussess tal-Papi, ingħata bħala fewdu lil Luciano Bonaparte li għex fil-Palazz mibni mill-familja Farnese. L-emblema araldika ta' Canino hija rrappreżentata minn kelb li jirreferi għall-post u t-tliet ulied tal-familja Farnese. It-tixrid tas-siġar taż-żebbuġ seta' jseħħ minħabba l-fatt li ż-żejt prodott f'Canino minn dejjem kien ta' kwalità rinomata u famuża fis-swieq taż-żejt. Fis-snin 70, biż-żejt tiegħu, Canino kien il-protagonist ta' riċerka epidemjoloġika kbira, imfassla u mmexxija mill-Professur Ancel Keys flimkien ma' riċerkaturi oħra, li r-riżultati tagħha wrew li l-popolazzjonijiet rurali ta' Canino, li jikkunsmaw regolarment iż-żejt extra verġni taż-żebbuġa prodott f'Canino stess, huma aktar protetti mir-riskju ta' trombożi meta mqabblin mal-popolazzjonijiet Finlandiżi u Amerikani li normalment jikkonsmaw xaħmijiet mill-annimali. It-tradizzjoni popolari tas-Sagra dell'olivo, avveniment li jseħħ kull sena fit-8 ta' Diċembru, kellu impatt fuq iż-żieda fil-valur taż-żejt extra verġni taż-żebbuġa ta' Canino. L-ewwel edizzjoni tmur lura għall-1939. Minbarra li tgħin fil-promozzjoni tal-kwalità preġjata taż-żejt, dan l-avveniment iservi bħala post fejn isiru laqgħat u konferenzi bejn esperti mill-kamp teknoloġiku u dak nutrizzjonali. Bejn l-1989 u l-1993, il-Koperattiva Soċjali tal-Imtieħen taż-Żejt ta' Canino, flimkien mal-Awtorità għall-Iżvilupp Agrikolu Reġjonali, wettqet xogħol dettaljat ta' karatterizzazzjoni tal-produzzjoni lokali taż-żejt. L-istess Koperattiva ħadmet mal-korpi ta' riċerka l-aktar importanti interessati fl-iżvilupp tat-tkabbir taż-żebbuġ u fit-tekniki għat-trasformazzjoni taż-żebbuġ f'żejt. Iż-żejt extra verġni taż-żebbuġa "Canino" DOP jiddistingwi ruħu kemm minħabba r-rabta qawwija maż-żona tal-produzzjoni kif imsemmi fl-Artikolu 3, li tħalli effett kbir fuq il-karatteristiċi organolettiċi u kwalitattivi tal-prodott, kif ukoll minħabba r-reputazzjoni tiegħu li tmur lura ħafna fiż-żmien. Il-karatteristiċi tal-klima u l-ħamrija taż-żona vulkanika b'pH bejn 6,5 u 7,5, it-temperatura medja annwali ta' 15–16 °C li tinżamm stabbli permezz taż-żiffa marina tal-kosta ta' Viterbo, l-ammont ta' xita ta' bejn 600 u 800 mm fis-sena, jiddeterminaw b'mod sinifikattiv il-kwalità taż-żejt "Canino" li huwa ppreżentat bħala: armonjuż u dejjem bilanċjat b'togħma ħelwa medja, b'noti ta' ħwawar u/jew ta' qaqoċċ, kemxejn morr u li jagħti kemxejn fil-pikkanti. Hawnhekk is-siġra taż-żebbuġ mhix biss hija riżorsa produttiva, iżda hija wkoll element li jikkaratterizza l-identità tal-pajsaġġ u tal-ambjent tat-territorju; l-esperti u l-produtturi taż-żebbuġ li jagħsru ż-żejt kienu kapaċi jadattaw u jimmodernizzaw it-tekniki tal-kultivazzjoni/l-ipproċessar, u fiż-żejt kien hemm kwalitajiet uniċi li, sa minn dejjem, il-konsumaturi l-iktar eżiġenti dejjem apprezzawhom." Iddaħħlet il-possibbiltà li jintużaw kontenituri taċ-ċeramika għat-tqegħid fis-suq. Għalhekk minflok il-formulazzjoni attwali: "Ir-reċipjenti li fihom jitpoġġa ż-żejt extra verġni taż-żebbuġa "Canino", bil-għan li jitqiegħed fis-suq għall-konsum, għandhom ikunu tal-ħġieġ jew tal-metall u jkunu jesgħu mhux iktar minn ħames litri." Inkiteb li ġej: "Ir-reċipjenti li fihom jitpoġġa ż-żejt extra verġni taż-żebbuġa "Canino", bil-għan li jitqiegħed fis-suq għall-konsum, iridu jkunu tal-ħġieġ, taċ-ċeramika jew tal-metall u jkunu jesgħu mhux iktar minn ħames litri." Sa ċertu punt, din l-emenda tirriżulta mill-ħtieġa li l-produtturi jkunu jistgħu jużaw kontenituri utli partikolarment biex jingħataw bħala rigal. Klassi 1.5. Żjut u xaħmijiet (butir, marġerina, żejt, eċċ.) Iż-żejt extra verġni taż-żebbuġa b'Denominazzjoni ta' Oriġini Protetta "Canino" li jitqiegħed fis-suq għall-konsum irid ikollu l-karatteristiċi li ġejjin: il-kulur: aħdar jiddi b'riflessi dehbiena; ir-riħa: ta' frott, li jfakkar fil-frott b'saħħtu, frisk, maqtugħ fl-aħjar punt ta' maturazzjoni; it-togħma: deċiżiva, li tħalli wkoll togħma morra u pikkanti; aċidità massima totali espressa f'aċtu olejku, li fil-piż, ma tkunx iktar minn 0,5 gramma għal kull 100 gramma żejt; Parametri kimiċi-fiżiċi oħra li mhumiex espressament imsemmija jridu jkunu konformi mal-leġiżlazzjoni dwar iż-żejt extra verġni taż-żebbuġa. Id-Denominazzjoni ta' Oriġini Protetta "Canino" trid tiġi prodotta mill-varjetajiet ta' żebbuġ li ġejjin: Caninese u kloni dderivati minnu, Leccino, Pendolino, Maurino u Frantoio, waħidhom jew flimkien fl-imsaġar taż-żebbuġ, sa 100 %. Jista' jkun hemm ukoll sa mhux iktar minn 5 % f'varjetajiet oħra fl-imsaġar tas-siġar taż-żebbuġ. Il-passi kollha tal-proċess tal-produzzjoni (il-kultivazzjoni u l-ġbir taż-żebbuġ u l-estrazzjoni taż-żejt) iridu jsiru fiż-żona ġeografika ddefinita. Sabiex jitħaddnu l-karatteristiċi speċifiċi tal-prodott fil-fażijiet kollha tiegħu u biex jiġi garantit ir-rispett lejn il-kwalità, l-ibbottiljar taż-żejt extra verġni taż-żebbuġa "Canino" jrid iseħħ dejjem fiż-żona tal-produzzjoni ġeografika ddefinita fil-punt Nru 4. Ir-reċipjenti li fihom jitpoġġa ż-żejt extra verġni taż-żebbuġa "Canino", bil-għan li jitqiegħed fis-suq għall-konsum, iridu jkunu tal-ħġieġ, taċ-ċeramika jew tal-metall u jkunu jesgħu mhux iktar minn ħames litri. Fuq it-tikketta, il-prodott ibbottiljat irid ikollu miktub il-kelma "Canino", b'ittri ċari li ma jitħassrux u ikbar mill-bqija tal-kitba l-oħra. Il-kelma "Canino" trid tkun akkumpanjata bis-simbolu tal-Unjoni għad-DOP. L-indikazzjoni "Denominazzjoni ta' Oriġini Protetta" jew l-akronimu tagħha "DOP" tista' tidher fuq it-tikketta. Ma tista' tiżdied l-ebda deskrizzjoni li mhix espressament prevista għall-isem "Canino", u dan jinkludi aġġettivi bħal: fin, magħżul, selezzjonat, superjuri, ġenwin. Il-logo tal-isem jinsab hawn taħt. Mhuwiex permess l-użu ta' referenzi ġeografiċi addizzjonali jew ta' indikazzjonijiet ġeografiċi jew topografiċi li jirreferu għal muniċipalitajiet, partijiet minn muniċipalitajiet jew żoni ġeografiċi fiż-żona tal-produzzjoni. Madankollu huwa permess l-użu ta' ismijiet, ismijiet kummerċjali jew ditti privati, sakemm dawn ma jkollhomx skop ta' ftaħir jew ma jkunux iqarrqu bix-xerrej fir-rigward tal-ismijiet ġeografiċi, speċjalment fir-rigward ta' ismijiet ġeografiċi li jirreferu għal żoni ta' produzzjoni taż-żjut b'denominazzjoni tal-oriġini protetta. L-użu tal-ismijiet ta' azjendi, irziezet, kumpaniji, kif ukoll ir-riferiment għall-ibbottiljar f'azjenda taż-żebbuġ jew f'assoċjazzjoni ta' azjendi taż-żebbuġ jew f'negozju fiż-żona tal-produzzjoni, huwa permess biss jekk il-prodott ikun inkiseb esklussivament minn żebbuġ miġbur minn imsaġar taż-żebbuġ li jagħmlu parti mill-azjenda inkwistjoni, u jekk l-estrazzjoni taż-żejt u l-ibbottiljar ikunu saru f'dik l-azjenda stess. L-isem tad-Denominazzjoni tal-Oriġini Protetta "Canino" jrid jidher fuq it-tikketta b'ittri ċari li ma jitħassrux u b'kulur li jikkuntrasta sew ma' dak tat-tikketta innifisha b'tali mod li jintgħaraf b'mod ċar mill-bqija tal-informazzjoni li tidher fuq it-tikketta. Is-sena tal-produzzjoni taż-żebbuġ li minnu sar iż-żejt trid tiġi indikata fuq it-tikketta. Iż-żona tal-produzzjoni tinkludi t-territorju amministrattiv kollu, jew parti minnu, tal-muniċipalitajiet li ġejjin: Canino, Arlena di Castro, Cellere, Ischia di Castro, Farnese, Tessennano, Tuscania (parti minnha), Montalto di Castro (parti minnha) li jinsabu fil-provinċja ta' Viterbo. Il-kultivazzjoni tas-siġar taż-żebbuġ fiż-żona inkwistjoni, li kienet il-benniena taċ-ċiviltà Etruska, tmur lura sew fl-imgħoddi. Hawnhekk is-siġra taż-żebbuġ tikber waħidha, tant li dan ta lok għal ċerti toponimi li għadhom jintużaw sal-lum, bħal "Poggio Olivastro". Bħalma jixhdu t-tpinġijiet fuq il-vażuni u l-affreski fl-oqbra, l-Etruski kienu diġà jiġbru ż-żebbuġ billi jwaqqgħuh mill-friegħi bi bsaten twal u jħalluh jinżel magħhom. Is-siġar taż-żebbuġ li għandhom mijiet ta' snin, tant kbar u maestużi bħal dawk tal-ballut, jixhdu t-tradizzjoni antika tal-popolazzjoni lokali għall-kultura taż-żebbuġ u bil-kulur aħdar fiddien tagħhom jikkaratterizzaw il-pajsaġġ mimli għoljiet ħelwin. Iktar qribna fiż-żmien, it-territorju ta' Canino kien parti mill-proprjetà tal-Prinċep Torlonia sal-ħamsinijiet meta, bir-riforma tal-art, din ingħatat lill-bdiewa. Bl-introduzzjoni tar-riforma agrarja, it-tkabbir taż-żebbuġ seta' jespandi b'mod qawwi; fil-fatt, fi ftit żmien l-art għerja ta' dan l-estejt inbidlet f'medda wiesgħa ħadrana ta' msaġar ġodda taż-żebbuġ. Sussegwentement, fis-sittinijiet bdiet l-iżvolta fit-tkabbir taż-żebbuġ bl-introduzzjoni tat-tkabbir intensiv speċjalizzat tal-imsaġar taż-żebbuġ. F'Canino biss tħawlu 694 ettaru ta' msaġar taż-żebbuġ. Fl-1965, fuq l-inizjattiva ta' Ente Maremma, l-awtorità għar-riforma tal-art lokali, ġiet promossa u maħluqa l-Koperattiva Soċjali tal-Imtieħen taż-Żejt ta' Canino. Illum hemm madwar 1 140 membru li jagħmel parti minn din il-koperattiva, li flimkien jipproduċu iktar minn 60 % tal-produzzjoni totali fiż-żona. Canino, il-benniena taċ-ċiviltà Etruska, taf il-fama tagħha lis-siġra taż-żebbuġ li minn dejjem kienet parti fundamentali mill-ekonomija tagħha. Canino, villaġġ żgħir ta' oriġini Etruska, kien jagħmel parti mill-Istati tal-Knisja fil-Medju Evu. Dan imbagħad għadda taħt id-dominju tad-Dukat ta' Castro. Fl-1808, meta reġa' kien fil-pussess tal-Papi, ingħata bħala fewdu lil Luciano Bonaparte li għex fil-Palazz mibni mill-familja Farnese. L-emblema araldika ta' Canino hija rrappreżentata minn kelb li jirreferi għall-post u t-tliet ulied tal-familja Farnese. It-tixrid tas-siġar taż-żebbuġ seta' jseħħ minħabba l-fatt li ż-żejt prodott f'Canino minn dejjem kien ta' kwalità rinomata u famuża fis-swieq taż-żejt. Fis-snin 70, biż-żejt tiegħu, Canino kien il-protagonist ta' riċerka epidemjoloġika kbira, imfassla u mmexxija mill-Professur Ancel Keys flimkien ma' riċerkaturi oħra, li r-riżultati tagħha wrew li l-popolazzjonijiet rurali ta' Canino, li jikkunsmaw regolarment iż-żejt extra verġni taż-żebbuġa prodott f'Canino stess, huma aktar protetti mir-riskju ta' trombożi meta mqabblin mal-popolazzjonijiet Finlandiżi u Amerikani li normalment jikkonsmaw xaħmijiet mill-annimali. It-tradizzjoni popolari tas-Sagra dell'olivo, avveniment li jseħħ kull sena fit-8 ta' Diċembru, kellu impatt fuq iż-żieda fil-valur taż-żejt extra verġni taż-żebbuġa ta' Canino. L-ewwel edizzjoni tmur lura għall-1939. Minbarra li tgħin fil-promozzjoni tal-kwalità preġjata taż-żejt, dan l-avveniment iservi bħala post fejn isiru laqgħat u konferenzi bejn esperti mill-kamp teknoloġiku u dak nutrizzjonali. Bejn l-1989 u l-1993, il-Koperattiva Soċjali tal-Imtieħen taż-Żejt ta' Canino, flimkien mal-Awtorità għall-Iżvilupp Agrikolu Reġjonali, wettqet xogħol dettaljat ta' karatterizzazzjoni tal-produzzjoni lokali taż-żejt. L-istess Koperattiva ħadmet mal-korpi ta' riċerka l-aktar importanti interessati fl-iżvilupp tat-tkabbir taż-żebbuġ u fit-tekniki għat-trasformazzjoni taż-żebbuġ f'żejt. Iż-żejt extra verġni taż-żebbuġa "Canino" DOP jiddistingwi ruħu kemm minħabba r-rabta qawwija maż-żona tal-produzzjoni li tħalli effett kbir fuq il-karatteristiċi organolettiċi u kwalitattivi tal-prodott, kif ukoll minħabba r-reputazzjoni tiegħu li tmur lura ħafna fiż-żmien. Il-karatteristiċi tal-klima u l-ħamrija vulkanika taż-żona, b'pH bejn 6,5 u 7,5, it-temperatura medja annwali ta' 15–16 °C li tinżamm stabbli permezz taż-żiffa marina tal-kosta ta' Viterbo, l-ammont ta' xita ta' bejn 600 u 800 mm fis-sena, jiddeterminaw b'mod sinifikattiv il-kwalità taż-żejt "Canino" li huwa ppreżentat bħala: armonjuż u dejjem bilanċjat b'togħma ħelwa medja, b'noti ta' ħwawar u/jew ta' qaqoċċ, kemxejn morr u li jagħti kemxejn fil-pikkanti. Hawnhekk is-siġra taż-żebbuġ mhix biss hija riżorsa produttiva, iżda hija wkoll element li jikkaratterizza l-identità tal-pajsaġġ u tal-ambjent tat-territorju; l-esperti u l-produtturi taż-żebbuġ li jagħsru ż-żejt kienu kapaċi jadattaw u jimmodernizzaw it-tekniki tal-kultivazzjoni/l-ipproċessar, u fiż-żejt kien hemm kwalitajiet uniċi li, sa minn dejjem, il-konsumaturi l-iktar eżiġenti dejjem apprezzawhom. (it-tieni subparagrafu tal-Artikolu 6(1), ta' dan ir-Regolament) It-test sħiħ tal-ispeċifikazzjoni tal-prodott jinsab fuq is-sit web li ġej: http://www.politicheagricole.it/flex/cm/pages/ServeBLOB.php/L/MT/IDPagina/3335 billi żżur direttament il-paġna ewlenija tal-Ministeru tal-Politika Agrikola, Alimentari u Forestali (www.politicheagricole.it) u tagħfas fuq "Qualità" (fin-naħa ta' fuq fil-lemin tal-iskrin), u wara fuq "Prodotti DOP, IGP e STG" (fil-ġenb, fuq in-naħa tax-xellug tal-iskrin) u fl-aħħar tagħfas fuq "Disciplinari di produzione all'esame dell'UE".
Extracted from C_130_2018.html